Op 19 maaie waard hja mei 244 oare Sinty op transport set nei Auschwitz-Birkenau. Krekt foar't de doarren fan de frachtwagon sletten waarden seach sy noch efkes nei bûten, nei in hûn dy't dêr rûn. Dat byld waard fêstlein troch Rudolf Breslauer, in Joadsk finzene yn Westerbork, dy't fanwege kampkommandant Gemmeker in film oer it kamp oan it meitsjen wie. Har mem sei ""Settela ga bij die deur weg, straks komt je kop er nog tussen"". Sa kaam Crasa Wagner dy't efter har stie te witten dat hja Settela hiet.

Syn pleit om skippen hielendal fan izer te meitsjen, of op syn minst it diel boppe de wetterline mei izer te pânserjen, foel ferkeard by de kommisje dy’t syn oanrikkemendaasje beoardiele moast. Nettsjinsteande dat krige hy 'bûtengewoan earfol' ûntslach by de marine.

Brief nei Kanada is in koart ferhaal fan 'e hân fan 'e Fryske skriuwer en skoalmaster Ulbe van Houten (1904-1974). It is skreaun yn it ik-perspektyf, yn 'e foarm fan in brief fan in heit oan syn soan dy't nei Kanada ta emigrearre is. Van Houten skreau Brief nei Kanada foar it tinkboek dat yn 1958 útjûn waard ta gelegenheid fan it fyftichjierrich bestean fan it Kristlik Frysk Selskip. Neitiid waard it ferhaal opnommen yn Van Houten syn ferhalebondel De Rook fan it Lân.

Koaipleats is in buorskip op It Amelân. Koaipleats leit eastlik fan Bueren tusken de Koailannen en de Koaidunen. De namme komt ek foar as De Koai, in ferwizing nei in koai om wetterfûgels te fangen, bygelyks in einekoai.

Jeannette Rankin (Missoula, 11 juny 1880 - Carmel, 18 maaie 1973) wie de earste frou dy't keazen waard yn it Hûs fan Offeardigen yn de Feriene Steaten en ek it earste froulike lid fan it Amerikaanske Kongres.

Eiffel hat fierders hûnderten spoarbrêgen makke yn Frankryk. Ek wurke Eiffel wol yn it bûtenlân. Bygelyks in Portegal, dêr ûntwurp hy de Dom Luis I brêge yn de stêd Porto.

By de gemeenteferkiezings fan 2006 yn Warsjau wie Gronkiewicz-Waltz de kânshawwer foar it boargemasterskip fan Warsjau út namme fan partij. Op 12 novimber fan dat jier krige se 34,23% fan de stimmen, wêrmei't se twadde waard, krekt efter de eardere Minister-presidint fan Poalen, Kazimierz Marcinkiewicz. Omdat gjin fan beide mear as de helte fan de stimmen krige wie der in twadde ferkiezingsomloop nedich. Dy wie op 26 novimber; Gronkiewicz-Waltz krige doe 53,18% fan de stimmen.

De Galloway stammet ôf fan meast swart fee, dat sûnt de Keltyske tiid yn Skotlân foarkaam. Dat Keltysk fee moat de basis west hawwe foar de Galloway fan Súdwest-Skotlân.

Herbert Johnson. Hy brûkte it type om yn Súd-Amearika nei in beskate soarte waaksbeam te sykjen. In replika fan syn masine bestiet noch en kin noch fleane.

It ferspriedingsgebiet is suver hiel Europa, oant Aazje en Noardafrika. Winterdeis lûke se nei wat mear súdlike streken, it suden fan Ingelân, Ierlân en Westfrankryk.

It Sedelshof wie in state op Sweagerfean. Fan in echte ""moated site"" op Sweagerfean, troch Wopke Eekhoff yn 1847 Cedelshof neamd, is de eftergrûn ûnbekend. Yn 1832 wie it terrein ûnbehuze en waard brûkt as hôf. Fan de state is neat werom te finen.